Eesti sõjaväe baasil loodi 22. Territoriaallaskurkorpus, mis allutati Punaarmeele. Ohvitserid ja allohvitserid, kes ei soovinud jääda sõjaväeteenistusse, võisid lahkuda sõjaväest, kuid Hermann Tõnisson viidi üle kolonel H. Tenno 626. haubitsapolku vastu tema tahtmist ja hoolimata ka sellest, et  ajateenistus oli Eesti sõjaväes juba teenitud.  22. Territoriaallaskurkorpus, mille koosseisus oli 180. ja 182. diviis, allus Riia sõjaväeringkonna ülemale. Korpuses olid kõik kõrgemad ülemad venelased, nende abil peamiselt eestlased. 182. diviis viidi Otepääle, Tenno haubitsapolgu I divisjon asus Pikajärve mõisas. Õppused toimusid eesti keeles, sõjaväe munder jäi, kuid tunnusmärgid tulid vahetada punaarmee omaga.  Aprilli lõpul 1941 viidi 182. diviis Värskasse suvelaagrisse, kui oli juba selge, et varsti  tuleb sõda. Värskasse ilmus palju vene ohvitsere, sõduritele tehti kaitsesüstimisi mitmesuguste haiguste vastu.